༄༅། །ཕུང་བཤིག་འཁོར་ལོ་ནག་པོའི་ཕྲིན་ལས་དུག་གསུམ་མེའི་སྤུ་གྲི་
ཞེས་བྱ་བ་བཞུགས་སོ།།
ཕུང་བཤིག་འཁོར་ལོ་ནག་པོ་སྒྲུབ་པའི་ཕྲིན་ལས་དུག་གསུམ་མེའི་སྤུ་གྲི་ཞེས་བྱ་བ། འཇམ་
དཔལ་གཤིན་རྗེའི་གཤེད་ལ་ཕྱག་འཚལ་ལོ། །བདུད་བཞིའི་དཔུང་བཅས་བསྒྲལ་བའི་སྙིང་ཁྲག་
།ངོམ་པར་རོལ་པས་མྱོས་པ་རྡོ་རྗེའི་གར། །ས་གསུམ་སྲིད་རྩེར་གཡོ་བ་རྡོ་རྗེའི་
རྒྱལ། །གཤིན་རྗེའི་གཤེད་པོ་དེ་ལ་སྙིང་ནས་འདུད། །རང་ཕྱིར་ཙམ་མ་ཡིན་པའི་བསྟན་པ་བསྲུང་བ་ལ་སྙིང་ནས་མོས་
པའི་སྔགས་པས། འཁོར་ལོ་ནག་པོའི་གདམས་པ་ཉམས་སུ་བླང་བའི་ཚེ། འཁོར་ལོ་ཆེན་པོ་ལས་ཕྲན་དང་བཅས་པ་གང་དགོས་བཅའ་གཞི་གཞུང་
ལྟར་རྫོགས་པར་བྱ་ཞིང༌། སྨན་རཀ་གཏོར་མཆོད་ལ་སོགས་པ་དགོས་པའི་ཡོ་བྱད་ཐམས་ཅད་འདུ་བྱས་ལ། སྐྱབས་སུ་འགྲོ་བ་ནི། ཧཱུྃ། བླ་མ་
མཆོག་དང་འཇིགས་བྱེད་གཤིན་རྗེའི་གཤེད། །སངས་རྒྱས་ཆོས་ཚོགས་དམ་ཅན་སྲུང་མར་
བཅས། །སྐྱབས་འོས་སྐྱབས་ཀྱི་དམ་པ་མཆོག་རྣམས་ལ། །བྱང་ཆུབ་མ་ཐོབ་བར་དུ་སྐྱབས་སུ་
མཆི། །ལན་གསུམ། སེམས་བསྐྱེད་པ་ནི། ཧཱུྃ། དུས་འདི་ནས་བཟུང་བྱང་ཆུབ་མ་ཐོབ་བར། །འགྲོ་རྣམས་
633

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བསྒྲལ་ཞིང་བསྟན་པ་བསྲུང་སླད་དུ། །ཕྲིན་ལས་དྲག་པོས་ལོག་འདྲེན་ཚར་གཅོད་
པའི། །སེམས་བསྐྱེད་དམ་པ་དེང་ནས་བསྐྱེད་པར་བགྱི། །ལན་གསུམ། གཏོར་མ་ཆ་གསུམ་སྤྱི་འགྲོ་ལྟར་བཏང་
ལ། བཀའ་བསྒོ་བ་ནི། ཧཱུྃ། ང་ནི་དཔལ་ཆེན་ཁྲོ་རྒྱལ་གཤིན་རྗེའི་གཤེད། །ཁྲོས་པའི་སྦྱོར་བས་ཀུན་
ཀྱང་འཇོམས་པར་བྱེད། །གནོད་བྱེད་དམ་སྲི་ལན་ཆགས་བདུད་དང་བགེགས། །མཆོད་སྦྱིན་
གཏོར་མ་འདོད་ཡོན་འདི་ཁྱེར་ལ། །རང་རང་གནས་སམ་གཞན་དུ་ད་དེངས་ཤིག །གལ་ཏེ་མི་
འགྲོ་འདི་རུ་འཚེ་བྱེད་ན།
སྐར་ལྟར་སྤྲོས།
།ཁྲོ་རྒྱལ་བདག་གི་ཐུགས་སྲོག་འོད་ཟེར་ལས། །ཁྲོ་བོ་ཁྲོ་མོ་ཁྲོ་ཆུང་
སྐྱུར་ལྟར་སྤྲོས། །མཚོན་ཆ་མི་བཟད་སྣ་
།མཚོན་ཆ་མི་བཟད་སྣ་ཚོགས་མེ་རླུང་ཆུ། །ས་དང་རི་རབ་ལ་སོགས་ཐོགས་པ་
ཡིས། །ཁྱོད་ཀྱི་མགོ་དང་དོན་སྙིང་ཚལ་པར་འཇོམས། །དེ་བས་རང་སྲོག་བསྲུང་ལ་འགྲོ་བར་
གྱིས། །ཨོཾ་ཡ་མཱནྟ་ཀ་སརྦ་བྷུ་ཏ་གཙྪ། ཞེས་དང་ཧཱུྃ་བཞིའི་སྔགས་བརྗོད། མཚམས་བཅད་པ་ནི། ་བཅད་པ་ནི། ཧཱུྃ། བདག་ཉིད་
ཟིལ་གནོན་ཐུགས་སྲོག་ལས། །འོད་འཕྲོས་འཁོར་ལོ་རྡོ་རྗེ་དང༌། །རིན་ཆེན་པདྨ་རྒྱ་གྲམ་
རླུང་། །མེ་ཆུ་ནམ་མཁར་བཅས་པ་ཡི། །གུར་དང་ས་གཞི་ར་བར་བཅས། །དེ་དག་སོ་སོའི་ཁྲོ་བོ་
634

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
དང༌། །ཁྲོ་མོ་སྤྲུལ་པ་ཡང་སྤྲུལ་གྱིས། །ལོག་འདྲེན་བསྲུང་ཞིང་མཚམས་གཅོད་པའི། །ལས་ཀྱི་
དུས་གསུམ་ཀུན་ཏུ་འབད། །ཨེ་མ་བདག་གཞན་ལྷ་དང་བགེགས། །མཉམ་ཡངས་ཟིལ་གནོན་
ཐུགས་ཀྱི་ཀློང༌། །རོལ་པ་ཆེན་པོར་འབྱམས་ཀླས་པས། །བགེགས་ཞེས་བྱ་བའི་མིང་ཡང་
མེད། །དོན་དམ་མཚམས་འདི་ལེགས་བཅད་ཀྱི། །བགེགས་ལས་སངས་རྒྱས་རྣམས་ཀྱིས་
ཀྱང་། །དེ་ལ་གཞོམ་གཞིག་བྱར་མེད་དོ། །ཨོཾ་ཡ་མཱནྟ་ཀ་ཙཀྲ་བི་དུ་ར་རཏྣ་པདྨ་བི་ཤྭ་བཛྲ་བཱ་ཡུ་
ཨགྣི་ཛྭ་ལ་བྷུ་མི་ག་ག་ན་པྲ་ཀཱ་ར་པཉྫི་ར་བི་ཏཱ་ན་ཧཱུྃ་ཧཱུྃ། ཞེས་བརྗོད། མཆོད་པ་རྣམས། ཧཱུྃ། བདག་ཉིད་
ཐུགས་སྲོག་ཧཱུྃ་འབར་བའི། །འོད་ཀྱིས་མཆོད་པ་སྨན་རཀྟ། །གཏོར་མར་བཅས་པའི་དྲི་མ་
སྦྱངས། །བྷནྡྷ་འབར་བའི་སྣོད་རྣམས་སུ། །དགྲ་བགེགས་བསྒྲལ་བའི་ཁྲག་དབང་པོ། །ཤ་ཚིལ་
མཁྲིས་པ་ཐོད་རྐང་ནི། །ཡོན་ཆབ་མེ་ཏོག་སྤོས་མར་མེ། །དྲི་ཆབ་ཞལ་ཟས་རོལ་མོར་
བཅས། །སྨན་དང་གཏོར་མའི་འོག་ཏུ་ཡཾ། །རླུང་དཀྱིལ་དེའི་སྟེང་རཾ་ལས་མེ། །ཀཾ་ལས་ཐོད་སྒྱེད་
གསུམ་གསུམ་སྟེང༌། །ཨ་ལས་ཐོད་པ་དུམ་བུ་གཅིག །ཕྱི་དཀར་ནང་དམར་ཤ་ལྔ་
635

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གང་རླུང་མ་སྦར།
དང་། །བདུད་རྩི་ལྔས་གང་རླུང་མེ་སྦར། །ཐོད་དྲོས་རྫས་ཁོལ་འོད་རླངས་ཀྱིས། །སངས་རྒྱས་
བྱང་སེམས་རྣམས་ཀྱིས་ནི། །བྱིན་བརླབས་ཡེ་ཤེས་བདུད་རྩི་བཀུག །ཐིམ་པས་ཡེ་ཤེས་བདུད་
རྩི་ནི། །སྟོང་གསུམ་གང་བ་ཙམ་དུ་གྱུར། །བྷནྡྷ་རློན་པ་ཟུར་བཅས་པའི། །ནང་དུ་ར་ལས་རཀྟའི་
མཚོ། །རྒྱུ་རྐྱེན་སྦྱར་བ་ལྦུ་ཕྲེང་གཡོ། །དབའ་རླབས་འཁྲུགས་པས་གང་བར་གྱུར། །ཅེས་
བསམ། ཨོྃ་བཛྲ་ཨཉྙཾ། པཱ་ཏྱཾ། པུཥྤ། དྷུ་པཾ། ཨཱ་ལོ་ཀཾ། གནྡྷ། ནཻ་ཝི་ཏྱཾ། ཤབྟ། པཉྩ་ཨ་མྲྀ་
ཏ། མ་ཧཱ་བ་ལིནྟ། མ་ཧཱ་རཀྟ་པཱུ་ཛ་ཨོཾ་ཨཱཿཧཱུྃ་ཧ་ཧོཿཧྲཱིཿ གསུམ་བརྗོད། དངོས་གཞི་ལྷ་བསྐྱེད་པ་ནི། བདག་ཉིད་གཉེན་
པོ་སྟོབས་ཀྱི་ལྷ་བསྐྱེད་པ་དང་། མདུན་དུ་མངགས་པ་ལས་ཀྱི་ལྷ་བསྐྱེད་པ་གཉིས་ལས། དང་པོ་བདག་བསྐྱེད་བཟླས་པའི་རིམ་པ་བྱ་བ་ནི། ཨོཾ་སྭ་
བྷ་ཝ་ཤུདྡྷསརྦ་དྷརྨཿསྭ་བྷཱ་ཝ་ཤུདྡྷ྅ཧཾ། ཆོས་རྣམས་མ་སྐྱེས་སྐྱེ་མེད་སྟོང་པའི་ངང་། །སྐྱེ་བའི་ཆོ་
འཕྲུལ་འབྱུང་བའི་རྒྱུ་ལ་ནི། །ཨེ་ལས་འབྱུང་བ་ནམ་མཁའ་མཐའ་དབུས་མེད། །མཐིང་ནག་གྲུ་
གསུམ་རབ་ཏུ་འབར་བའི་དབུས། །ཀླུ་འབུམ་གཉན་ཁྲི་ས་བདག་སྟོང་གི་གདན། །སྟོབས་ཆེན་
ཕྱོགས་སྐྱོང་དྲེགས་པ་བསྣོལ་བའི་སྟེང་། །མ་ཧེ་པདྨ་ཉི་ཟླའི་གདན་སྟེང་དུ། །ཡ་ལས་གཤིན་རྗེ་
་དང་། 636

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ཆ་བདག་ནག་པ་
ཚེ་བདག་ནག་པོ་ནི། སྐུ་མདོག་མཐིང་ནག་དུག་ཆེན་འཁྱིལ་བ་འདྲ། །ཞལ་གསུམ་ཕྱག་དྲུག་
ཞབས་བཞི་བརྐྱང་བསྐུམ་བཞུགས། །གཡས་དཀར་གཡོན་དམར་དབུས་མཐིང་དྲག་པོའི་
ཞལ། །སྤྱན་དགུ་འཇིགས་པའི་སྡང་མིག་ཕྱོགས་བཅུར་གཟིགས། །རལ་པ་ཁམ་ནག་ཐོར་
ཚུགས་གྱེན་དུ་འཁྱིལ། །དབུ་ལ་བདེ་གཤེགས་རྒྱལ་བ་རིགས་ལྔ་བཞུགས། །འཁོར་ལོ་རྡོ་རྗེ་
རལ་གྲི་གཡས་ན་འཛིན། །བེ་ཅོན་གཏུན་ཤིང་སྡིགས་མཛུབ་གཡོན་གསུམ་ཕྱག །མི་ལྤགས་
གླང་ཆེན་ཀོ་རློན་གོས་སུ་གྱོན། །སྟག་ལྤགས་རློན་པའི་ཤམ་ཐབས་སྐུ་སྨད་དཀྲིས། །གདུག་པའི་
སྦྲུལ་གྱིས་མགུལ་དང་ལྷུ་ཚིགས་བརྒྱན། །དུར་ཁྲོད་ཆས་བརྒྱད་རྡོ་རྗེའི་གཤོག་པ་གདེངས། །སྤྱི་
བཻར་སྲུང་མཛད་རྡོ་རྗེ་ཁྱུང་ཆེན་ནི། །ཀླུ་རྣམས་དབང་དུ་སྡུད་མཛད་སྐུ་མདོག་དཀར། །ཕྱག་
གཉིས་ཀླུ་རྒྱལ་སྦྲུལ་མགོ་ཞལ་དུ་གསོལ། །ཀླུ་རྣམས་ཀུན་གྱི་གཤེད་དུ་གསལ་བར་
བསྐྱེད། །མགྲིན་པར་ཁྲོ་རྒྱལ་རྟ་མཆོག་རྒྱལ་པོ་ནི། །ཞལ་གཅིག་ཕྱག་གཉིས་སྐུ་མདོག་དམར་
ལ་འཚེར། །གཡས་ན་ཤེས་རབ་རལ་གྲི་འབར་བ་བསྣམས། །གཡོན་ན་སྡིགས་མཛུབ་ཡེ་ཤེས་
637

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
མེ་དཔུང་འཛིན། །སྤྱི་བོར་རྟ་མགོ་ལྗང་ཞུར་རྟ་སྐད་འཚེར། །ཡེ་ཤེས་མེ་དཔུང་འབར་བའི་ནང་ན་
བཞུགས། །གླང་ཆེན་སྟག་ལྤགས་རྒྱན་གྱིས་རབ་ཏུ་མཛེས། །སྲོག་བདག་རྒྱལ་པོ་ལ་སོགས་
དབང་སྡུད་བསྒོམ། །ཐུགས་ཀར་གསང་བདག་རྡོ་རྗེ་རྒྱལ་པོ་ནི། །ཞལ་གཅིག་ཕྱག་གཉིས་སྐུ་
མདོག་མཐིང་ནག་འབར། །གཡས་པ་རྡོ་རྗེ་རྩེ་དགུ་ནམ་མཁར་འཕྱར། །གཡོན་པ་སྡིགས་
མཛུབ་དྲིལ་བུ་དཀུ་ལ་བརྟེན། །ཧཱུཾ་དང་ཕཊ་ཀྱི་འབྲུག་སྒྲ་དྲག་པོ་སྒྲོག །རྒྱན་རྣམས་མ་ལུས་སྐུ་ལ་
རབ་ཏུ་རྫོགས། །འཇིག་རྟེན་དྲེགས་པ་ཕོ་མོའི་སྲོག་སྙིང་རྣམས། །མ་ལུས་འཕྲོག་ཅིང་འཇོམས་
པའི་སྐུ་རུ་གསལ། །ལྟེ་བར་བཅོམ་ལྡན་རྡོ་རྗེ་གཞོན་ནུ་ནི། །ཞལ་གསུམ་ཕྱག་དྲུག་སྐུ་མདོག་
ལྗང་ནག་འབར། །གཡས་དཀར་གཡོན་དམར་དབུས་ལྗང་རྔམ་པའི་ཞལ། །གཡས་ཀྱི་དང་པོས་
རྡོ་རྗེ་རྩེ་དགུ་བསྣམས། །བར་པས་རྡོ་རྗེ་རྩེ་ལྔ་བསྣམས་པ་སྟེ། །གཡོན་གྱི་དང་པོས་མེ་དཔུང་
ལོག་རྟོག་སྲེག །བར་པའི་ཕྱག་ན་ཁ་ཊཱཾ་རྩེ་གསུམ་བསྣམས། །ཐ་མ་གཉིས་ཀྱིས་རི་རབ་ཕུར་པ་
འདེབས། །རྡོ་རྗེ་འབར་བའི་གཤོག་པ་རྣམ་པར་བརྐྱངས། །སྤྱན་དགུ་འཇིགས་པའི་སྡང་མིག་མེ་
638

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ལྟར་འབར། །གླང་ཆེན་ཀོ་རློན་ཞིང་ལྤགས་གཡང་གཞི་དང༌། །སྟག་ལྤགས་རློན་པ་ཐོད་ཕྲེང་
རྣམ་པར་མཛེས། །ལྷ་སྲིན་གདུག་པའི་གཉེན་པོར་བསྒོམ་པར་བྱ། །ཐུགས་ཀའི་ཡ་མ་གའུ་ཁ་
སྦྱོར་ནང༌། །ཐུགས་སྲོག་ཧཱུྃ་ལས་འོད་འཕྲོས་ཚུར་འདུས་པས། །ཡེ་ཤེས་སེམས་དཔའ་སྤྱན་
དྲངས་གཉིས་མེད་གྱུར། །སྤྱན་དྲང་བ་ནི། ཧཱུྃ་ཨེ། འོག་མིན་ཆོས་དབྱིངས་མཁའ་ཁྱབ་ཀློང་ཡངས་
ནས། །ཁྲོ་རྒྱལ་ཀུན་འདུས་འཇམ་དཔལ་གཤིན་རྗེའི་གཤེད། །མཁའ་ལྡིང་རྟ་མཆོག་ཕྱག་རྡོར་
ཀཱི་ལ་ཡ། །འཁོར་བཅས་གདུག་པ་འདུལ་ཕྱིར་གནས་འདིར་གཤེགས། །ཨོཾ་ཡ་མཱནྟ་ཀ་ག་རུ་ཌ་
ཧ་ཡ་གྲཱ་བ་བཛྲ་ཀུ་མཱ་ར་ཨེ་ཧྱ་ཧི། ཛཿཧཱུྃ་བཾ་ཧོཿ བཞུགས་སུ་གསོལ་བ་ནི། ཨེ། དྲག་པོ་ཨེ་ཡི་གཞལ་
ཡས་བརྗིད་པའི་དབུས། །ཀླུ་གཉན་ས་བདག་ཕྱོགས་སྐྱོང་བསྣོལ་བའི་ཁྲིར། །པདྨ་ཉི་ཟླའི་
གདན་ལ་བཞུགས་སུ་གསོལ། །ཁྲོ་རྒྱལ་སྐུ་ཡི་དཀྱིལ་འཁོར་ཆེན་པོ་རུ། །མཁའ་ལྡིང་དབང་ཆེན་
སྲོག་བདག་ཕུར་པའི་ལྷ། །དྲེགས་པ་འདུལ་ཕྱིར་མི་གཡོ་བརྟན་པར་བཞུགས། །ཨོཾ་ཡ་མཱནྟ་ཀ་ག་
རུ་ཌ་ཧ་ཡ་གྲྭ་བ་བཛྲ་ཀུ་མཱ་ར་ཏིཥྛ་ལྷན། ཕྱག་འཚལ་བ་ནི། ཨེ། རང་རིག་རང་གསལ་འཇམ་དཔལ་
639

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཁྲོ་བོའི་རྒྱལ། །དྲེགས་པ་འདུལ་མཛད་གནས་བཞིའི་ཡི་དམ་ལྷ། །རང་རྩལ་རོལ་པའི་ཁྲོ་རྒྱལ་
ཚོགས་རྣམས་ལ། །གཉིས་མེད་བརྡ་ཡི་མཚོན་ནས་ཕྱག་བགྱིའོ། །ཨོཾ་ཡ་མཱནྟ་ཀ་ག་རུ་ཌ་ཧ་ཡ་ཤྲཱི་
བ་བཛྲ་ཀུ་མཱ་ར་ཏིཥྛ་ལྷན། ཀུ་མཱ་ར་ན་མོ་ན་མ༔ མཆོད་པ་ནི། ཨེ། ཡ་མཱནྟ་ཀ་འཁོར་དང་བཅས་པ་
ལ། །མཆོད་ཡོན་མེ་ཏོག་བདུག་པ་མར་མེ་དྲི། །ཞལ་ཟས་རོལ་མོ་གཟུགས་སྒྲ་དྲི་རོ་
རེག །གཤིན་རྗེའི་གཤེད་པོ་འཁོར་དང་བཅས་ལ་འབུལ། །ཨོཾ་ཡ་མཱནྟ་ཀ་ག་རུ་ཌ་ཧ་ཡ་གྲཱ་བ་
བཛྲ་ཀུ་མཱ་ར་ཨཧཱུཾ། པཱ་ཏྱཾ། པུཥྤ། དྷུ་པེ། ཨཱ་ལོ་ཀེ། གནྣེ། ནཻ་ཝི་དྱེ། ཤབྟ། རུ་
པ། ཤབྟ། གནྡྷ། ར་ས། སྤངྒེ། པཱུ་ཛ་པྲ་ཏཱིཙྪ་ཧཱུྃ་སྭཱ་ཧཱ། ཁྱད་པར་གྱི་མཆོད་པ་ནི། ཧཱུྃ། རྩ་བརྒྱད་ཡན་
ལག་སྟོང་སྦྱར་བདུད་རྩིའི་མཆོག །དུག་ལྔ་གནས་འཇོམས་ཡེ་ཤེས་ལྔ་ཡི་དངོས། །རིགས་ལྔ་
ཡུམ་ལྔའི་རང་བཞིན་ར་ས་ཡཱན། །སྦྱངས་སྤེལ་སྦར་བ་བདུད་རྩིའི་མཆོད་པ་འདི། །རྡོ་རྗེ་འཆང་
དང་འཇམ་དཔལ་གཤིན་རྗེའི་གཤེད། །ལག་ན་རྡོ་རྗེ་འཆི་བདག་དྲེགས་པའི་གཙོ། །ཟླ་བ་བི་ཏྲི་
ཤནྟིཾ་གརྦཧ་དང༌། །པདྨ་འབྱུང་གནས་རིའུ་རྡོ་རྗེ་དཔལ། །མཚན་སྟོན་ཡོན་ཏན་རྒྱ་མཚོ་དཔལ་
640

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
སྒྲོན་ཞབས། །རྡོ་རྗེ་འབར་དང་མར་པ་ཞྭ་ནག་ཅན། །ཤངས་པ་ཆག་ལོ་ཉི་མ་སེང་གེ་
དང༌། །སྐར་པ་གུ་རུ་པ་ནས་རིམ་བརྒྱུད་དེ། །རྡོ་རྗེ་འཆང་དབང་ནོར་བུ་རྒྱན་པའི་བར། །བཀའ་
བརྒྱུད་བླ་མ་བཀའ་དྲིན་ཅན་རྣམས་དང༌། །ཡ་མཱནྟ་ཀ་མཁའ་ལྡིང་ཀཱ་རུ་ཎ། །རྟ་མགྲིན་དབང་
ཆེན་གསང་བདག་རྡོ་རྗེ་འཛིན། །རྡོ་རྗེ་གཞོན་ནུ་འཁོར་དང་བཅས་པ་ལ། །རྣམ་དག་བདུད་རྩིའི་
དམ་རྫས་མཉེས་མཆོད་འབུལ། །ཐུགས་རྗེས་བརྩེར་དགོངས་དབང་དང་དངོས་གྲུབ་སྩོལ། །ཨོཾ་
ཨཱཿཧཱུྃ། སརྦ་པཉྩ་ཨ་མྲྀ་ཏ་ལ་ཁ་རཾ་ཁཱ་ཧི། ཞེས་དབུལ། ཧོཿ སྨན་ཞལ་བདུད་རྩིའི་རྒྱ་མཚོ་
ནས། །མཐའ་ལྟག་ཉི་ཟླ་འབར་བ་ཡིས། །བདུད་རྩིའི་བཅུད་བསྡུས་རང་གིས་མྱང༌། །སྐུ་ལྔ་ཡེ་
ཤེས་ལྔ་ལྷུན་གྲུབ། །ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་སིདྡྷི་ཕ་ལ་ཧཱུྃ། །ཞེས་རང་གི་ལྕེར་མྱང༌། རཀྟ་བརླབ་
ཅིང༌། ཧཱུྃ། ཁྲག་རྒྱུན་འཛ